HU Az Európai Unió Hivatalos Lapja C 165/6

A tagállamok által közölt információ a Szerződés 87. és 88. cikkének a mezőgazdasági termékek előállításával, feldolgozásával és forgalmazásával foglalkozó kis- és középvállalkozásoknak nyújtott állami támogatásokra történő alkalmazásáról szóló és a 70/2001/EK rendeletet módosító 1857/2006/EK bizottsági rendelet értelmében nyújtott állami támogatásokról

(2007/C 165/04)

Támogatás száma: XA 23/07

Tagállam: Szlovénia

Régió: –

A támogatási program megnevezése vagy az egyedi támogatásban részesülő vállalkozás neve: Sofinanciranje zavarovalnih premij za zavarovanje kmetijske proizvodnje za leto 2007

Jogalap: Uredba o sofinanciranju zavarovalnih premij za zavarovanje kmetijske proizvodnje za leto 2007 (Uradni list RS 138/2006)

A támogatási program keretében tervezett éves kiadások vagy a vállalkozásnak nyújtott egyedi támogatás teljes összege: A 2007-re tervezett kiadások 5 633 450 EUR összegre rúgnak

Maximális támogatási intenzitás: A társfinanszírozás a vetés és a termés jégkár, tűzkár, villlámcsapás, tavaszi fagyok, vihar és árvízkárok elleni biztosítási költségeinek 40 %-át fedezi. Az elhullás, a hatósági állatorvos utasítása alapján vagy a gazdasági okokból betegségek miatt végrehajtott kényszervágás kockázatának esetére kötött biztosítás tekintetében a biztosítási díjak társfinanszírozását abszolút számokban, az állatfajok és kategóriák szerint állapítják meg, amelyek nem lehetnek magasabbak az igazolható biztosítási díjak 50 %-ánál

A hatálybalépés időpontja: A hatálybalépés időpontja 2007.1.1.

A támogatási konstrukció vagy az egyedi támogatás időtartama: A támogatás 2007.12.31-ig nyújtható

A támogatás célja: A támogatás összhangban van a Szerződés 87. és 88. cikkének a mezőgazdasági termékek előállításával foglalkozó kis- és középvállalkozásoknak nyújtott állami támogatásokra történő alkalmazásáról és a 70/2001/EK rendelet (1) módosításáról szóló, 2006. december 15-i 1857/2006/EK bizottsági rendelet a Biztosítás díj fizetéséhez nyújtott támogatás című, 12. cikkében előírtakkal.

A biztosítási díjak egy része kifizetésével az a cél, hogy a mezőgazdasági termelőket arra ösztönözzék, hogy bebiztosítsák magukat a természeti kockázatokkal vagy kedvezőtlen időjárási viszonyokkal, valamint az állatbetegségekből eredő veszteségekkel szemben, és hogy egyúttal felelősséget vállaljanak a növénytermesztés és állattenyésztés kockázatainak csökkentésére

Ágazatok: Mezőgazdaság – növénytermesztés és állattenyésztés

A támogatást nyújtó hatóság neve és címe:

Ministrstvo za kmetijstvo, gozdarstvo in prehrano Dunajska 58 SLO-1000 Ljubljana

Agencija RS za kmetijske trge in razvoj podeželja Dunajska 160 SLO-1000 Ljubljana

Honlap: http://www.uradni-list.si/1/ulonline.jsp?urlid=2006138&dhid=86719

Egyéb információk: –

Támogatás száma: XA 24/07

Tagállam: Finnország

Régió: A 2006. évi kedvezőtlen időjárási körülmények által érintett területek

A támogatási program megnevezése vagy az egyedi támogatásban részesülő vállalkozás neve: A 2006. évi kedvezőtlen időjárási körülmények okozta veszteségek ellensúlyozását célzó támogatás mezőgazdasági vállalkozások részére

Jogalap: Laki satovahinkojen korvaamisesta (1214/2000)

Valtioneuvoston asetus satovahinkojen korvaamisesta (270/2003)

Maa- ja metsätalousministeriön asetus satovahinkojen korvaamisesta (364/2003)

A támogatási program keretében tervezett éves kiadás, illetve az adott vállalkozásnak nyújtott egyedi támogatás teljes összege: A 2006. évi terméskiesés mezőgazdasági területenkénti ellensúlyozásának becsült éves költsége 4,75 millió EUR

Maximális támogatási intenzitás: Az 1857/2006/EK rendelet 2. cikkének 8. pontja szerint kárpótlás csak akkor fizethető, ha a mezőgazdasági termelő valamennyi kárpótlandó növényének terméséből legalább 1/3 elpusztult. A kárpótlás azon kár 90 %-a, amely meghaladja a mezőgazdasági termelő önrészesedését, vagyis az átlagos termés 30 %-át. A mezőgazdasági termelő önrészesedése minden egyes kárpótlandó növényfajta esetében is a teljes kár mennyiségének legalább 30 %-a Az éves kár mértékének kiszámításához átlagos kárnak az adott területen a kár bekövetkeztének évét megelőző öt év kármennyiségét kell tekinteni oly módon, hogy a többi éves kármennyiségtől számottevően eltérő legmagasabb és legalacsonyabb éves kármennyiséget figyelmen kívül kell hagyni. E háttéradatok segítségével minden egyes mezőgazdasági termelő esetében külön kell kiszámolni a kárt. A számítási módszer ennélfogva megfelel az 1857/2006/EK rendelet 11. cikke (2) és (4) bekezdésének.

A betakarítás értékének ellentételezését az előző évek piaci árai, illetve a káresemény évének piaci árai alapján számítják ki, ezt a piaci árat a betakarítási károkkal foglalkozó tanácsadó bizottság állapítja meg a piaci árakkal kapcsolatban rendelkezésre álló információk alapján.

Az elszámolható legmagasabb támogatásra jogosító kárösszegből le kell vonni a biztosítási rendszerekből befolyt összegeket, illetve minden egyéb, nem a kedvezőtlen időjárási körülményekre visszavezethető költségeket és károkat

A hatálybalépés időpontja: A támogatási program legkorábban 2007. március 28-án lép hatályba. Az első kifizetés várható időpontja 2007. április 5.

A program, illetve az egyedi támogatás nyújtásának időtartama: A támogatás a 2006 folyamán bekövetkezett károkat fedezi

A támogatás célja: A kedvezőtlen időjárási körülmények által sújtott mezőgazdasági és kertgazdasági vállalatok (az 1857/2006/EK bizottsági rendelet 11. cikke)

Az érintett ágazatok: A támogatás által érintett terület nagysága 63 000 ha. Összesen 32 különböző termésfajta sérült meg. A termelők saját hozzájárulása a károk nagyságát és értékét tekintve legalább 30 %

A támogatást nyújtó hatóság neve és címe:

Maa- ja metsätalousministeriö PL 30 FIN-00023 Valtioneuvosto

Internetcím: www.mmm.fi, www.finlex.fi

Mellékletek: –

Támogatás száma: XA 25/07

Tagállam: Franciaország

Régió: Területi önkormányzatok

A támogatási program megnevezése vagy az egyedi támogatásban részesülő vállalkozás neve: Programme pour l'installation et le développement des initiatives locales (PIDIL) (helyi kezdeményezések létrehozására és fejlesztésére szolgáló program)

Jogalap:

— A Tanács 1698/2005/EK rendelete (2),

— A Bizottság 1974/2006/EK rendelete (3),

— Az 1857/2006/EK rendelet, 15. cikk,

— A Mezőgazdasági Törvénykönyv L. 343-34 és azt követő cikkeinek

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: 7 000 000 EUR

A támogatások maximális intenzitása:

— Műszaki és gazdasági támogatás a fiatal mezőgazdasági termelőknek, a támogatás felső határa a felmerülő költségek 80 %-a, ami nem haladhatja meg évenként és termelőként az 1 500 EUR, beleértve a fiatal termelők tevékenysége megkezdésének első öt évében megítélhető valamennyi (állami, területi önkormányzati) támogatást.

— A vizsgálat költségeinek megtérítése, minden felmerülő költség 80 %-a, ami legfeljebb 1 500 EUR tehet ki, valamennyi (állami és területi közösségi) támogatást beleértve.

— Szakképzés támogatása, napi 60 EUR összegig, amit 100 napon keresztül állami támogatásként folyósíthatnak, és amit a területi önkormányzat által nyújtott támogatás kiegészíthet a felmerülő költségek összegéig.

— A szakmai hozzáértés szintjének emelésére szolgáló képzés költségeinek megtérítése, a költségek a továbbképzésekre megállapított órabérnek felelnek meg (a munka törvénykönyve által meghatározott havi minimum bér 2006. december 1-jén 652,02 EUR volt).

— A támogatási programra és a tájékoztatásra vonatkozó intézkedések: az intenzitás mértéke 100 %

A végrehajtás időpontja: 2007-ben, e mentességi űrlapnak az Európai Unió Hivatalos Lapjában történő közzétételét követően

A támogatási program vagy az egyedi támogatás nyújtásának időtartama: 2013. december

A támogatás célja:

I. Támogatás tanácsadói segítség igénybe vételéhez

A letelepedett fiatal mezőgazdasági termelők eltérő szakmai tapasztalatokkal rendelkeznek. Vannak közöttük fiatalok, akik nem gazdálkodói környezetből származnak; olyanok, akik a családi gazdaságon kívül helyezkednek el a mezőgazdaságban; és vannak az olyan gazdálkodó szülők gyermekei, akiknek van saját gazdaságuk, de az nem teszi lehetővé, hogy ott kielégítő gazdasági körülmények mellett kezdjék el tevékenységüket – az ilyen fiatalok több nehézségbe ütköznek egyéni célkitűzéseik megvalósítása során. Ezért szükségesnek látszik e sajátosságokkal jellemezhető célcsoport támogatása.

Az 1857/2006/EK rendelet 15. cikke alapján mezőgazdasági szervezet, illetve termelői csoportosulás által szolgáltatott technikai segítségnyújtás (szakértők, illetve tanácsadók honoráriuma) költségei részlegesen megtérítendők.

E támogatásokat a fiatal mezőgazdasági termelők a tevékenységük megkezdésétől számított öt év folyamán kapják, s ezek finanszírozása állami, vagy területi önkormányzati forrásból történhet.

— Technikai és gazdasági támogatás fiatal mezőgazdasági termelőknek: A tevékenység életképességének biztosítása céljából szükséges, hogy a fiatal mezőgazdasági termelő, saját célkitűzéseinek megvalósítása érdekében, bővítse szakmai ismereteit. A fiatal termelő számára nyújtott technikai és gazdasági támogatás nyomon követésének megszervezésére is van lehetőség. Az említett intézkedés különösen az innovációs projektekre, a mezőgazdasági üzemek alapítására vonatkozik, valamint azokra a tervekre, melyek profilbővítésen alapulnak, illetve a jelentős költségekkel járó üzemkorszerűsítéssel kapcsolatosak. Abban az esetben, ha a tevékenység megkezdése társasági formában történik, a nyomon követési program tartalmazhat a munka szervezésére és a (fiatal termelők) szakmai kapcsolatai vizsgálatára vonatkozó modult.

— A vizsgálat költségeinek megtérítése: A támogatás vonatkozhat a bérbe adandó, vagy az ismételten használatba vett üzemekre, illetve a közvetlen módon értékesítésre kerülő specifikus termékekre (például biotermékekre) vonatkozó piackutatásra. Az 1857/2006/EK rendelet 15. cikke értelmében a támogatást a szolgáltatást végzőnek nyújtják azt követően, hogy az illetékes hatóság igazolja a tevékenység megkezdését, illetve abban az esetben, ha a fiatal termelő átcsoportosítja termékszerkezetét. A vizsgálatra az átadás-átvétel folyamata során is szükség van; szükség esetén a vizsgálat eredményét abban az esetben csatolják a „Távozás – Tevékenység megkezdése” elnevezésű nyilvántartó listához, ha az eladó igényli az említett vizsgálatot. Ez esetben az eladó részesül támogatásban.

II. Képzési támogatás

A képzési támogatások finanszírozása történhet állami támogatás és területi önkormányzati támogatás formájában, a tevékenység megkezdésének előkészítése, vagy a tevékenység megkezdése után a fiatal mezőgazdasági termelő alapképzésének kiegészítése céljából. A fiatal termelő gyakorlati képzésen való részvételéhez nyújtott támogatásról van szó.

— Képzési támogatásban azok a letelepedő és tevékenységüket elkezdő fiatal termelők részesülnek, akiknek szükségük van célkitűzésüknek megfelelő kiegészítő képzés elvégzésére, vagy azok, akik vállalkoznak arra, hogy (a PDRH-ban [Franciaország vidékfejlesztési tervében] előírtaknak megfelelően) fokozatosan megszerzik a IV. szintnek megfelelő diplomát. A támogatás célja, hogy az 5, illetve 3 éves kiegészítő képzésben részesülő kedvezményezetteket – a képzés miatti távollétük alatt – helyettesíthessék a mezőgazdasági üzemekben, abban az esetben, ha a tevékenység megkezdésével járó támogatás megszerzéséhez szükséges szakmai hozzáértésük szintjének emelésére szolgáló képzés elvégzéséről van szó.

— A szakmai tudás emelésére szolgáló képzés költségeinek megtérítése a fiatal termelő esetében olyan mezőgazdasági termelőnél eltöltött időszakra vonatkozik, aki a szponzorálási program keretében kívánja befejezni működését. A 2204/2002/EK rendelet (4) 2. cikke alapján egy fiatal termelő akkor minősül hátrányos helyzetű munkavállalónak – a szponzorálási programban részt vevőket nem számítva – ha az említett fiatal termelő nem mezőgazdasági szármású, valamint olyan hátrányos helyzetű munkavállaló „aki segítség nélkül nehezen tud a munkaerőpiacra lépni” (lásd a 2204/2002/EK rendelet 2. cikkének f) pontját). A 2204/2002/EK rendelet 2. cikke alapján az említett támogatás célja, hogy a hátrányos helyzetű fiatal munkavállalónak biztosítsa egyrészről a technikai-gazdasági tanácsadást, másrészről a mezőgazdasági üzem vezetéséhez szükséges ismeretek elsajátításához szükséges képzésen való részvételt, annak érdekében, hogy munkahelyét egy életképes üzemben véglegesítse, amelyet – átvevő vállalkozó hiányában – a felosztás fenyeget. Ily módon a „mentor” ténylegesen érdekelt abban, hogy üzemét átadja a fiatalnak. A 3-12 hónapig tartó képzésen résztvevő fiatal termelő számára a támogatást az állam vagy a területi önkormányzat nyújtja. Az említett időszakot azonos időszakkal meghosszabbítható, ha indokoltnak látszik, hogy a fiatal termelő tanulmányait elmélyítse. A szponzorálási időszak alatt a fiatal termelő jogi státusza a szakmai képzésen résztvevő gyakornokénak felel meg. Az említett intézkedés akkor is alkalmazható, ha a fiatal termelő valamely társult mezőgazdasági termelő által kívánja szponzoráltatni magát annak érdekében, hogy egy már létező agrárszövetségbe illeszkedjen be. A képzési gyakorlatról és lefolyásáról a mezőgazdasági üzem székhelye és/vagy a jogosultsággal rendelkező regionális központ szerinti CFPPA (mezőgazdaságot népszerűsítő és szakmai továbbképző központ) vagy ADASEA (mezőgazdasági üzemek szerkezetének javítására szolgáló megyei egyesület) készít ellenőrzési beszámolót. A szponzorálási folyamat időtartama megegyezhet a szakmai hozzáértés szintjének emelésére szolgáló képzés időtartamával, melyet a fiatal termelő köteles elvégezni, mielőtt átvenné a mezőgazdasági üzemet.

III. A támogatási programra és a tájékoztatásra vonatkozó intézkedések

A mezőgazdasági szakmai szervezetek, a mezőgazdasági üzemek szerkezetének javítására szolgáló megyei egyesületek (ADASEA), illetve egyéb szervezetek a szakoktatási és szakképzési intézményekben a tanulók (szakközépiskolákból, illetve más környezetből kikerülő fiatalok) körében felmérések, tájékoztató rendezvények formájában tanulmányokat végeznek (kiadványok, sajtó, az említett intézményekben tartott előadások, valamint az információs pontok tájékoztatása a tevékenység elkezdése – ismeretek továbbadása témakörében stb.), illetve a mezőgazdasági termelő tevékenységét ismertető bemutatókat tartanak.

Az említett szervezetek ezen túlmenően szakértői munkát is folytatnak, mivel felkutatják azokat a mezőgazdasági üzemeket, amelyek az elkövetkező években termelők nélkül maradnának, valamint tanácsadói szerepet is betöltenek azáltal, hogy a mezőgazdasági falvakban tájékoztató és felvilágosító előadásokat szerveznek az idősebb mezőgazdasági alkalmazottak számára, annak érdekében, hogy az üzemeket átvenni szándékozó fiataloknak adják át gazdaságukat. Regionális szinten egy megfigyelőközpont alkalmas lehet az említett szakértői és tanácsadási munkákról szóló ellenőrző-beszámolók adatainak összegyűjtésére.

Annak érdekében, hogy az említett tevékenységek végzése zavartalanul történjen, az 1857/2006/EK rendelet 15. cikke szerint, az állam részt vesz a munkálatok finanszírozásban. Az említetteknek megfelelően a régiók között felosztják az éves hozzájárulási összeget.

A területi önkormányzatok hozzájárulhatnak a költségekhez annak érdekében, hogy a specifikus tevékenységek végzése zavartalan legyen.

Az említett tevékenység megvalósítása a megyei vagy a regionális egyezmények keretében, a rendőrfőkapitány engedélyével történik, illetve a megvalósított munkák megtekintését követő jelentés értékelése alapján kerül kifizetésre

Érintett ágazat(ok): A mezőgazdaság valamennyi ágazata

A felelős hatóság neve és címe:

Ministère de l'agriculture et de la pêche 78, rue de Varenne F-75349 Paris 07 SP

Internetcím: www.agriculture.gouv.fr (A program elfogadását követően a mezőgazdasági üzemek alapítására vonatkozó információkat tartalmazó PIDIL formanyomtatvány online is rendelkezésre fog állni)

Egyéb információk: A korábbi PIDIL program (a 2003. július 9-én a Bizottság által elfogadott N 184/03 támogatási program) keretében már jóváhagyott intézkedések folytatólagos alkalmazása

A támogatás száma: XA 27/07

Tagállam: Egyesült Királyság

Régió: Wales

A támogatási program megnevezése vagy az egyedi támogatásban részesülő vállalkozás neve: Wales Catchment Sensitive Farming Project

Jogalap: Agriculture Act 1986 (Section 1(1)(C)) to be read in conjunction with Government of Wales Act 1998 (Sections 40 and 85)

A támogatási program keretében tervezett éves kiadás, illetve a vállalkozásnak nyújtott egyedi támogatás teljes összege: A program keretében tervezett éves kiadások (GBP):

2007: 422 700 GBP

2008: 50 000 GBP

Összesen: 472 700 GBP

Maximális támogatási intenzitás: A támogatási program két intézkedésből áll:

A végrehajtás időpontja: A támogatási program 2007. április 1-jén kezdődik

A támogatási program, illetve az egyedi támogatás nyújtásának időtartama: A támogatási program 2007. április 1-jén kezdődik.

A támogatási program 2007. december 31-én fejeződik be.

Az utolsó kifizetés folyósítására 2008. március 31-én kerül sor.

A támogatás célja: Környezetvédelem

A cél, hogy a vízi környezet megóvása érdekében kidolgozzanak és megvalósítsanak egy, a vízgyűjtő-gazdálkodás előmozdítására irányuló projektet. A projekt megvalósítására két területen kerül sor, amelyek 80 gazdaságot foglalnak magukban.

A projekt szaktanácsadási tevékenységet is tartalmaz, amely a lehetséges szennyező források, valamint a veszély csökkentését szolgáló követelmények meghatározását célozza meg. E támogatás az 1857/2006/EK rendelet 15. cikkével összhangban nyújtható, és a tanácsadási szolgáltatások díja számolható el.

A program keretében támogathatók azok a tőkeberuházások is, amelyek javítják a vízi környezet minőségét. Ez a támogatás az 1857/2006/EK rendelet 4. cikkével összhangban nyújtható, és a következő kiadások számolhatók el:

ingatlanok építése, megszerzése vagy fejlesztése, továbbá

új gépek és berendezések – ideértve a számítógépes szoftvereket is – vásárlása vagy lízingelése, az adott eszköz piaci értékének erejéig;a bérleti szerződéssel kapcsolatos egyéb költségek (adó, a bérbeadó haszonkulcsa, kamat-refinanszírozási költségek, általános költségek, biztosítási díjak stb.) nem minősülnek elszámolható kiadásnak.

A fenti tételek csak abban az esetben lehetnek elszámolhatók, ha jelentős mértékben csökkentik a szennyezésveszélyt. A használt gépekre fordított kiadások nem támogathatók.

A projekt emellett a következőket is tartalmazza: vízminőség-monitoring, vízgyűjtő-modellezés, a gazdálkodók hozzáállásának értékelése, intézkedések meghozatala és a projekt hatékonyságának értékelése

Érintett ágazat(ok): A támogatás a mezőgazdasági termékek előállítási költségeire vonatkozik. A program célja a mezőgazdasági termelés vízi környezetre gyakorolt hatásainak ellensúlyozása; a támogatás – a vállalkozás típusától függetlenül – a projekt által érintett két területhez tartozó valamennyi életképes mezőgazdasági üzem számára rendelkezésre áll. Az egyik területet a hegyvidéki állattartás (főleg szarvasmarha- és juhtenyésztés) jellemzi. A másik alacsonyan fekvő terület, ahol a tejgazdálkodás és az állattenyésztés (szarvasmarha- és juhtartás) a vezető gazdasági tevékenység

A támogatást nyújtó hatóság neve és címe:

Welsh Assembly Government Cathays Park (CP2) Cardiff CF10 3NQ United Kingdom

Kapcsolattartó: M P Samuel (Room 1-097)

A programért felelős hatósági szerv: –

A támogatási programot működtető szervezet: –

Internetes cím: http://new.wales.gov.uk/docrepos/40371/403823112/4038213/1304878/CSF-agristateaid?lang=en

A további tudnivalók megtalálhatók az Egyesült Királyság Környezetvédelmi, Élelmiszer- és Vidékügyi Minisztériumának (Defra) honlapján is:

http://www.defra.gov.uk/farm/policy/state-aid/setup/exist-exempt.htm

Egyéb információ: A támogatási programmal és a program igénybevételének feltételeivel kapcsolatos további tudnivalók a fenti honlapokon találhatók meg.

Az 1. célkitűzés 5. prioritásához tartozó 7. intézkedése alapján kérelmet nyújtottak be a projekt egy részének az 1. célkitűzéshez tartozó alapokból történő finanszírozása érdekében.

Az Egyesült Királyság illetékes hatósága, a Környezetvédelmi, Élelmiszerügyi és Vidékügyi Minisztérium (Department for Environment, Food and Rural Affairs) nevében aláírással és keltezéssel látta el:

Neil Marr

Agricultural State Aid

Defra

8B 9 Millbank

c/o 17 Smith Square

London SW1P 3JR

United Kingdom

(1) HL L 358., 2006.12.16., 3. o.

(2) HL L 277., 2005.10.21., 1. o.

(3) HL L 368., 2006.12.23., 15. o.

(4) HL L 337., 2002.12.13., 3. o.